Výzva na predkladanie ponúk – prieskum trhu
za účelom stanovenia predpokladanej hodnoty zákazky


1. Identifikácia obstarávateľa:  
	Názov spoločnosti: 
	FOOD LOGISTIC s.r.o.,

	IČO: 
	 51 801 540

	Sídlo spoločnosti: 
	Jelšová 16, Košice - mestská časť Košická Nová Ves 040 22

	Kontaktná osoba: 
	Dalibor Drabik 

	Email: 
	dalibor.drabik@foodlogistic.sk

	Tel.: 
	+421 918 750 753



2. Predmet zákazky:
Predmetom zákazky je obstaranie automatizácia baliacej linky cestovín . Navrhované riešenie pozostáva z troch základných celkov. Na manipuláciu s vreckami so zabalenými cestovinami bude použitý štvorosový robot. Jeho výhodou je jednoduchosť oproti šesťosovým robotom, vysoká rýchlosť a potreba menšieho priestoru na umiestnenie robota. Pre navádzanie ramena robota na odoberanie vreciek bude slúžiť priemyselná kamera spolu so softwérom Bin Picking. Softwér vyhodnotí polohu vrecka na dopravníku, navedie do optimálnej polohy rameno robota a určí polohu a orientáciu uchopovača pre správne uchopenie. Okrem správneho uchopenia vrecka softwér zabezpečuje aj ukladanie vreciek do krabice podľa predpísanej schémy. Pre urýchlenie celého procesu bude použitý automat na skladanie a lepenie dna krabíc. Automat si odoberá pripravené krabice automaticky zo zásobníka následne poskladá dno a zalepí ho. Týmto riešením budú všetky zariadenia pracovať kontinuálne, bez nutnosti zastavovania, efektívne s vyšším výkonom..

Podrobný opis zákazky a požiadavky na technickú špecifikáciu a parametre sú uvedené v Prílohe č. 1 - PHZ špecifikácia predmetu zákazky. 

3. Lehota na predkladanie ponúk uplynie dňa:   14.06.2023 

4. Spôsob a miesto na predloženie ponúk:
Cenová ponuka (Príloha č. 1) sa predkladá prostredníctvom elektronického systému JOSEPHINE. Pred predložením cenových ponúk v rámci prieskumu trhu  je nevyhnutné  sa zaregistrovať na stránke https://josephine.proebiz.com/sk .  

5. Podmienky predloženia ponúk:
Predkladané ponuky musia spĺňať všetky minimálne špecifikované požiadavky, ktoré sú uvedené v Prílohe č. 1 - PHZ špecifikácia predmetu zákazky. V stĺpci „Splnenie požiadavky“ uchádzač uvedie či spĺňa alebo nespĺňa požiadavku technickej špecifikácie, a tam kde sa to vyžaduje uvedie aj parameter. V Prílohe č. 1  je potrebné presne identifikovať uchádzača (názov, sídlo/ adresa, IČO alebo obdobné identifikačné údaje v prípade zahraničných uchádzačov). Uchádzač uvedie ceny v EUR bez DPH (ako aj s DPH). Vyplnenú a podpísanú Prílohu č. 1 - PHZ špecifikácia predmetu zákazky uchádzač predloží vo formáte PDF alebo JPG (alebo obdobnom formáte) prostredníctvom elektronického systému JOSEPHINE. 

6. Vysvetľovanie
V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Uchádzač musí svoju žiadosť doručiť obstarávateľovi dostatočne vopred pred uplynutím lehoty na predkladanie ponúk, tak aby mal obstarávateľ dostatok času na spracovanie a doručenie odpovede všetkým  uchádzačom. O doručení správy bude záujemca informovaný prostredníctvom notifikačného e-mailu.



7. Ochrana osobných údajov
Uchádzač predložením svojej ponuky súhlasí so spracovaním osobných údajov, v zmysle zák. NR SR č. 18/2018 Z.z. o ochrane osobných údajov a o zmene a doplnení niektorých zákonov a Nariadením EÚ a rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (“GDPR”) pre účely tohto obstarávania.

8. Vyhodnotenie ponúk:
Slúži výhradne na účely určenia PHZ. 
Vyhodnotenie prieskumu trhu nevedie k uzatvoreniu  dodávateľsko – odberateľského vzťahu.

9. Spôsob určenia PHZ (predpokladanej hodnoty zákazky):
Aritmetický priemer zistených cien v eurách bez DPH.

10. Zákazka sa týka programu financovaného z fondov EÚ:
Program: 	  Program rozvoja vidieka  Slovenskej republiky 2014-2022
Číslo výzvy:        51/PRV/2021
Názov projektu:	  Zníženie energetickej náročnosti výrobného procesu v spoločnosti FOOD LOGISTIC s.r.o.


11. Dátum zaslania výzvy na predkladanie ponúk:  09.06.2023

V Košickej Novej Vsi, dňa 09.06.2023



   Dalibor Drabik
                    konateľ, FOOD LOGISTIC s.r.o.					

